smcproject/ml-wiki-sentences huggingface dataset:
സ്റ്റേഷൻ ഹൗസ് ഓഫീസറുടെ അഭാവത്തിൽ സ്റ്റേഷന്റെ ചുമതല ക്രമസമാധാന വിഭാഗം സബ് ഇൻസ്പെക്ടർക്ക് ആയിരിക്കും.
അതുകൊണ്ടുതന്നെ പ്രിൻസിപ്പൽ സബ് ഇൻസ്പെക്ടർ എന്ന പേരിലും അറിയപ്പെടുന്നു.
സബ് ഇൻസ്പെക്ടർ (കുറ്റാന്വേഷണ വിഭാഗം) കുറ്റാന്വേഷണ വിഭാഗത്തിന്റെ ചുമതലയുള്ള ഉദ്യോഗസ്ഥനാണ് സബ് ഇൻസ്പെക്ടർ (ക്രൈംസ്).
കുറ്റകൃത്യങ്ങൾ അന്വേഷിക്കലാണ് ഈ വിഭാഗത്തിന്റെ ചുമതല.
സ്റ്റേഷൻ ജി ഡി ചാർജ്ജ് പോലീസ് സ്റ്റേഷനിലെ പ്രധാനപ്പെട്ട രജിസ്റ്ററുകളിൽ ഒന്നാണ് ജനറൽ ഡയറി അഥവാ ജി ഡി. സ്റ്റേഷനിലുള്ള എല്ലാ വസ്തുവകകളെ കുറിച്ചുള്ള വിവരങ്ങൾ ഉൾപ്പെടെ പോലീസ് സ്റ്റേഷനിലെ എല്ലാ ദൈനംദിന കാര്യങ്ങളും അവ നടക്കുന്ന സമയവും ചേർത്ത് രേഖപ്പെടുത്തി വയ്ക്കുന്ന ഒന്നാണ് ജനറൽ ഡയറി.
ജി ഡി ചാർജ്ജ് ഡ്യൂട്ടി വഹിക്കുന്ന ഉദ്യോഗസ്ഥനാണ് ജനറൽ ഡയറി എഴുതി സൂക്ഷിക്കുന്നത്.
സീനിയർ സിവിൽ പോലീസ് പദവിയിലുള്ളവരെയാണ് സാധാരണയായി ജി ഡി ചാർജ്ജ് ആയി നിയമിക്കാറുള്ളു.
പോലീസ് സ്റ്റേഷനിൽ റിപ്പോർട്ടാകുന്ന കേസ്സുകൾ അന്വേ
ഷണം നടത്തി കുറ്റപത്രം ബഹു. കോടതിയിൽ സമർപ്പിക്കുന്നത് സബ്ബ് ഇൻസ്പെക്ടർ റാങ്കിലുള്ള ഉദ്യോഗസ്ഥൻമാരുടെ ചുമതലയാണ്.
എസ്. ഐ മാരെ ഈ കാര്യത്തിൽ സഹായിക്കുന്നത് ജീ.
ഡി ചാർജ്ജ് ചുമതല വഹിക്കുന്ന പോലീസ് ഉദ്യോഗസ്ഥരാണ്.
സ്റ്റേഷൻ പാറാവ് (sentry) പോലീസ് സ്റ്റേഷനിലെ പ്രധാനപ്പെട്ട ചുമതലകളിൽ ഒന്നാണ് സ്റ്റേഷൻ പാറാവ്.
ഇരുപത്തിനാലു മണിക്കൂറും ആയുധധാരിയായ പോലീസ് ഉദ്യോഗസ്ഥനാണ് സ്റ്റേഷൻ പാറാവ് ഡ്യൂട്ടി വഹിക്കുന്നത്.
പാറാവ് ഡ്യൂട്ടി വഹിക്കുന്ന ഉദ്യോഗസ്ഥർ റൈഫിളാണ് മുമ്പ് ആയൂധമായി ഉപയോഗിച്ചിരുന്നത്.
ഇപ്പോൾ റൈഫിളിന് പകരം പിസ്റ്റളാണ് പാറാവ് ഡ്യൂട്ടിക്ക് ഉപയോഗിക്കുന്നത്.
ഒരു പോലീസ് സ്റ്റേഷനിലെ സെൻട്രി ഡ്യൂട്ടി എന്നത് അനധികൃത പ്രവേശനത്തിൽ നിന്നോ ആക്രമണത്തിൽ നിന്നോ സംരക്ഷിക്കുന്നതിനായി സ്റ്റേഷനിലെ ഒരു നിയുക്ത സ്ഥലത്ത് കാവൽ നിൽക്കുന്ന പ്രവർത്തനമാണ്.
സ്റ്റേഷൻ റൈട്ടർ പോലീസ് സ്റ്റേഷനിലെ ഓഫീസ് ചുമതലകൾ നിർവ്വഹിക്കുന്നത് സ്റ്റേഷൻ റൈട്ടർ എന്ന ഉദ്യോഗസ്ഥനാണ് ( S W ).
സ്റ്റേഷൻ റൈട്ടറെ ഓഫീസ് ചുമതലകളിൽ സഹായിക്കുന്നതിനായി അസ്സ്സ്റ്റൻ്റെ് സ്റ്റേഷൻ റൈട്ടർമാരും ഉണ്ടാകും.
( A S W ) പബ്ലിക് റിലേഷൻ ഓഫീസർ പോലീസ് സ്റ്റേഷനിൽ വരുന്ന ജനങ്ങൾക്ക് വേണ്ട സഹായം നൽകുന്നതിനും സംശയ നിവാരണത്തിനും പൊതുജനങ്ങളും പോലീസും തമ്മിലുള്ള ബന്ധം മെച്ചപ്പെടുത്തുന്നതിനും വേണ്ടി പ്രവർത്തിക്കുന്നു.
സീനിയർ സിവിൽ പോലീസ് ഓഫീസറുടെ റാങ്കിൽ കുറയാത്ത ഒരു ഉദ്യോഗസ്ഥനെ പി ആർ ഓ ആയി ചുമതലപെടുത്തിയിരിക്കുന്നു.
മറ്റ് ചുമതലകൾ പോലീസ് സ്റ്റേഷനിലെ മറ്റ് ദൈനംദിന ചുമതലകൾ സബ്ബ് ഇൻസ്പെക്ടർമാർ,  അസ്സിസ്റ്റൻ്റെ് സബ്ബ് ഇൻസ്പെക്ടർമാർ,സീനിയർ സിവിൽ പോലീസ് ഓഫീസർമാർ, സിവിൽ പോലീസ് ഓഫീസർമാർ എന്നീ തസ്തികയിലുള്ള  സേനാംഗങ്ങൾ ചേർന്ന്  നിർവ്വഹിക്കുന്നു.
അധികാരശ്രേണി (Hierarchy) സ്റ്റേഷൻ ഹൗസ് ഓഫീസർ ( എസ്.എച്ച്.ഓ. ) സബ് ഇൻസ്പെക്ടർ (എസ്.ഐ.) ഗ്രേഡ് സബ് ഇൻസ്പെക്ടർ (GSI) അസിസ്റ്റൻ്റ് സബ് ഇൻസ്പെക്ടർ (ASI) ഗ്രേഡ് അസിസ്റ്റൻ്റ് സബ് ഇൻസ്പെക്ടർ (GASI) സീനിയർ സിവിൽ പോലീസ് ഓഫീസർ (SCPO) ഗ്രേഡ് സീനിയർ സിവിൽ പോലീസ് ഓഫീസർ (GSCPO) സിവിൽ പോലീസ് ഓഫീസർ (സി.പി.ഓ) കേരളത്തിലെ പോലീസ് സ്റ്റേഷനിലെ സേനാംഗങ്ങളും അവരുടെ  യൂണിഫോമും
കാക്കി നിറത്തിലുള്ള പാൻ്റ് സും ഷർട്ടുമാണ് പോലീസുദ്യോഗസ്ഥരുടെ യൂണിഫോം.
തൊപ്പിയും, ലൈൻയാഡും,പേരും പദവിയും കാണിക്കുന്ന നാമത്തകിടും (name plate) യൂണിഫോമിൻ്റെ ഭാഗമായി സേനാംഗങ്ങൾ ധരിക്കുന്നു.
പോലീസ് ഇൻസ്പെക്ടർ : പോലീസ് ഇൻസ്പെക്ടർ (Inspector of Police) പദവിയിലുള്ള ഉദ്യോഗസ്ഥൻ ഷർട്ടിൻ്റെ രണ്ട് തോളുകളിലും മൂന്ന് നക്ഷത്രങ്ങളും , KPS എന്നെഴുതിയ ചിഹ്നവും, നീല നിറത്തോടു കൂടിയ ലൈൻയാഡും , കേരള പോലീസിൻ്റെ മുദ്ര പതിച്ച കാക്കി നിറത്തിലുള്ള തൊപ്പിയും ധരിക്കുന്നു.
സബ്ബ് ഇൻസ്പെക്ടർ : സബ്ബ് ഇൻസ്പെക്ടർ (Sub Inspector of Police) പദവിയിലുള്ള ഉദ്യോഗസ്ഥർ  ഷർട്ടിൻ്റെ രണ്ട് തോളുകളിലും രണ്ട് നക്ഷത്രങ്ങളും, KP എന്നെഴുതിയ ചിഹ്നവും, നീല നിറത്തോടു കൂടിയ ലൈൻയാഡും , കേരള പോലീസിൻ്റെ മുദ്ര പതിച്ച കാക്കി നിറത്തിലുള്ള തൊപ്പിയും ധരിക്കുന്നു.
സ്റ്റേഷൻ ഹൌസ് ഓഫീസറുടെ ചുമതല വഹിക്കുന്ന ഉദ്യോഗസ്ഥൻ, ഷർട്ടിൻ്റെ കൈയ്യുടെ മുകൾ ഭാഗത്ത് നീലനിറത്തോടു കൂടിയ ഒരു ബാഡ്ജ് അധികമായി ധരിക്കുന്നു.
സബ് ഇൻസ്പെക്ടറുടെ ചിഹ്നം.
അസ്സിസ്റ്റന്റ് സബ്ബ് ഇൻസ്പെക്ടർ : അസ്സിസ്റ്റന്റ് സബ്ബ് ഇൻസ്പെക്ടർ (ASI) റാങ്കിലുള്ള ഉദ്യോഗസ്ഥർ  ഷർട്ടിന്റെ രണ്ടു തോളുകളിലും ഒരു നക്ഷത്രവും , KP എന്നെഴുതിയ ചിഹ്നവും, നീലനിറത്തോടു കൂടിയ ലൈൻയാഡും, കേരള പോലീസിൻ്റെ മുദ്ര പതിച്ച കാക്കി നിറത്തിലുള്ള തൊപ്പിയും ധരിക്കുന്നു.
അസിസ്റ്റൻറ് സബ് ഇസ്പെക്ടറുടെ ചിഹ്നം.
സീനിയർ സിവിൽ പോലീസ് ഓഫീസർ : സീനിയർ സിവിൽ പോലീസ് ഓഫീസർ (SCPO)  റാങ്കിലുള്ള ഉദ്യോഗസ്ഥർ ഷർട്ടിൻ്റെ കുപ്പായക്കൈയുടെ മുകൾ ഭാഗത്തായി V ആകൃതിയിലുള്ള വെള്ള നിറത്തിലുള്ള മൂന്നു വരകളോടു കൂടിയ കാക്കി യൂണിഫോമും, മഞ്ഞനിറത്തിലുള്ള ലൈൻയാഡും, കടും നീലയിൽ മഞ്ഞ റിബണോടു കൂടിയ കേരള പോലീസിൻ്റെ മുദ്ര പതിച്ച തൊപ്പിയും ധരിക്കുന്നു.
സീനിയർ സിവിൽ പോലീസ് ഓഫീസറുടെ ചിഹ്നം സിവിൽ പോലീസ് ഓഫീസർ : സിവിൽ പോലീസ് ഓഫീസർ (CPO) റാങ്കിലുള്ള ഉദ്യോഗസ്ഥർ ഷർട്ടിൻ്റെ മുകൾ ഭാഗത്തായി മഞ്ഞനിറത്തിലുള്ള ലൈൻയാഡും, കടും നീലയിൽ മഞ്ഞ റിബണോടു കൂടിയ കേരള പോലീസിൻ്റെ മുദ്ര പതിച്ച തൊപ്പിയും ധരിക്കുന്നു.
സിവിൽ പോലീസ് ഓഫീസർ റാങ്കിലുള്ള സേനാംഗങ്ങളുടെ വ്യക്തിഗതമായ ആയുധമാണ് ലാത്തി.
കേരളത്തിലെ വിവിധ തരം പോലീസ് സ്റ്റേഷനുകൾ
ഉത്തരവാദപ്പെട്ട കർമ്മമേഖലകൾ, സർക്കാരിന്റെ സാമൂഹ്യനയപരിപാടികൾ, പ്രത്യേക സേവനരംഗങ്ങൾ ഇവയനുസരിച്ചു് വിവിധ സ്വഭാവമുള്ള പോലീസ് സ്റ്റേഷനുകൾ പ്രവർത്തിക്കാം.
വ്യത്യസ്‌ത ആവശ്യങ്ങൾ നിറവേറ്റുന്ന നിരവധി തരം പോലീസ് സ്റ്റേഷനുകളുണ്ട്, ഓരോ തരത്തിലുള്ള പോലീസ് സ്റ്റേഷനും ഒരു പ്രത്യേക റോളും ഉത്തരവാദിത്തവും ഉണ്ട്.
ഓരോ പോലീസ് സ്റ്റേഷനും പ്രാദേശിക അധികാരപരിധി (Station Limit) നിശ്ചയിച്ചിട്ടുണ്ട്, ആ അധികാര പരിധിയിൽപ്പെടുന്ന പ്രദേശങ്ങളിൽ നിയമനിർവഹണവും കുറ്റന്വേഷണവും ക്രമസമാധാന പരിപാലനവും നടത്താൻ ചുമതലപ്പെടുത്തിയിട്ടുണ്ട്.
ലോക്കൽ പോലീസ് സ്റ്റേഷൻ
കേരളത്തിലെ സാധാരണമായ പോലീസ് സ്റ്റേഷനുകളാണ് പ്രാദേശിക പോലീസ് സ്റ്റേഷനുകൾ അഥവാ ലോക്കല് പോലീസ് സ്റ്റേഷനുകൾ.
ലോക്കൽ പോലീസ് സ്റ്റേഷനുകളുടെ അധികാരപരിധിയിൽ ക്രമസമാധാനം നിലനിർത്തുന്നതിനും കുറ്റകൃത്യങ്ങൾ അന്വേഷിക്കുന്നതിനും കുറ്റവാളികളെ അറസ്റ്റ് ചെയ്യുന്നതിനും നിയമങ്ങളും നിയന്ത്രണങ്ങളും നടപ്പിലാക്കുന്നതിനും അവർ ഉത്തരവാദികളാണ്.
സംസ്ഥാന സര്ക്കാര് ചുമതലപ്പെടുത്തിയിരിക്കുന്ന പ്രദേശിക അധികാരപരിധിയില് അവർ നിയമ നിർവഹണം നടത്തുന്നു.
ട്രാഫിക് എൻഫോഴസ്മെന്റ് യൂണിറ്റ്
ഗതാഗത നിയന്ത്രണം പ്രഥമ ചുമതലയായി കണക്കാക്കി പ്രവർത്തിക്കുന്ന പോലീസ് വിഭാഗം ആണ് ട്രാഫിക് എൻഫോഴ്സ്മെന്റ് യൂണിറ്റ്.
സാധാരാണ പോലീസ് സ്റ്റേഷനിലെ പോലെ തന്നെ സ്റ്റേഷൻ ഇൻ  ചാർജ് ഓഫീസർ, ജീ.
ഡി ചാർജ്ജ്, സ്റ്റേഷൻ റൈട്ടർ, സ്റ്റേഷൻ പാറാവ് എന്നീ ചുമതലകളും ട്രാഫിക് പോലീസ് യൂണിറ്റിൽ ഉണ്ടാകും.
വലിയ നഗരങ്ങളിലെ ട്രാഫിക് എൻഫോഴസ്മെന്റ് യൂണിറ്റിന്റെ ചുമതല പോലീസ് ഇൻസ്പെക്ടർ റാങ്കിലുള്ള ഉദ്യോഗസ്ഥനായിരിക്കും.
മറ്റുള്ള പട്ടണങ്ങളിൽ സാധാരണയായി സബ് ഇൻസ്പെക്ടർമാർ ക്കായിരിക്കും ചുമതല.
കേരളത്തിലെ എല്ലാ ജില്ലകളിലും പ്രധാന നഗരങ്ങളിലും ട്രാഫിക് പോലീസ് യൂണിറ്റുകൾ പ്രവർത്തിച്ച് വരുന്നു.
പട്ടാളത്തിൽ നിന്നും വിരമിച്ചതിന് ശേഷം കേരള പോലീസിൽ ട്രാഫിക് ചുമതലകൾ മാത്രം ചെയ്യുന്നതിനായി സേവനമനുഷ്ടിച്ച് വരുന്ന ഹോം ഗാർഡ്സിൻ്റെ സേവനം ഏറ്റവും കൂടുതൽ ഉപയോഗിക്കപ്പെടുന്നത് ട്രാഫിക് പോലീസ് സ്റ്റേഷനുകളിലാണ്.
സർക്കാറ് ട്രാഫിക് പോലീസ് സ്റ്റേഷനുകളെ ട്രാഫിക് എൻഫോഴ്സ്മെന്റ് യൂണിറ്റ് എന്നായി പുനർനാമകരണം ചെയ്തു.
വനിത പോലീസ് സ്റ്റേഷൻ
സ്ത്രീകൾക്കെതിരെയുള്ള കുറ്റകൃത്യങ്ങൾ അന്വേഷിക്കുകയും, തടയുകയും ചെയ്യലാണ് വനിതാ പോലീസ് സ്റ്റേഷന്റെ മുഘ്യ ചുമതല.
കേരളത്തിലെ എല്ലാ ജില്ലകളിലും വനിതാ പോലീസ് സ്റ്റേഷനുകൾ ഉണ്ട്.
വനിതാ പോലീസ് സ്റ്റേഷനുകളിൽ മുഴുവനും വനിതാ പോലീസുകാരാണ്.
ലോക്കൽ പോലീസ് സ്റ്റേഷനിലെ പോലെ എല്ലാ റെക്കോർഡുകളും ഇവിടെയുമുണ്ട്.
വനിതാ സബ് ഇൻസ്‌പെക്ടർ ആണ് സ്റ്റേഷൻ ഹൌസ് ഓഫീസർ.
വനിതാ പോലീസ് സ്റ്റേഷന് പോലീസ് ജില്ല മുഴുവൻ അധികാരം (Jurisdiction) ഉണ്ട്.
പൊതുവേ ഇരുകക്ഷികളും വനിതകളായ കേസുകൾ വനിതാ പോലീസ് സ്റ്റേഷൻ ആണ് അന്വേഷിക്കുന്നത്.
തീരദേശ പോലീസ് സ്റ്റേഷൻ
തീരദേശ പോലീസ് സ്റ്റേഷനുകൾ തീരദേശ സുരക്ഷ കൈകാര്യം ചെയ്യുകയും 12 നോട്ടിക്കൽ മൈൽ വരെ കടലിൽ പട്രോളിംഗ് നടത്തുകയും ചെയ്യുന്നു.
കടലിൽ റിപ്പോർട്ട് ചെയ്യപ്പെട്ട കേസുകൾ (ടെറിട്ടോറിയൽ വാട്ടർസിൽ) കോസ്റ്റൽ പോലീസ് അന്വേഷിക്കും.
സൈബർ ക്രൈം പോലീസ് സ്റ്റേഷൻ
ഉയർന്ന സാങ്കേതിക വൈദഗ്ധ്യവും സൈബർ ഫോറൻസിക് വൈദഗ്ധ്യവും ആവശ്യമുള്ള ഗൗരവമേറിയതും സങ്കീർണ്ണവുമായ സൈബർ കുറ്റകൃത്യങ്ങൾ അന്വേഷിക്കുക എന്ന ലക്ഷ്യത്തോടെയാണ് കേരളത്തിൽ സൈബർ ക്രൈം പോലീസ് സ്റ്റേഷനുകൾ പ്രവർത്തനം ആരംഭിച്ചത്.
ആദ്യത്തെ സൈബർ ക്രൈം പോലീസ് സ്റ്റേഷൻ നിലവിൽ വന്നത് 01.07.2009 ആണ്.
കേരളത്തിലെ എല്ലാ പോലീസ് ജില്ലകളിലും സൈബർ ക്രൈം പോലീസ് സ്റ്റേഷനുകൾ പ്രവർത്തിക്കുന്ന്ണ്ട്.
കസബ പോലീസ് സ്റ്റേഷൻ
നഗരത്തിൽ പ്രത്യേകശ്രദ്ധ ആവശ്യമായ പ്രദേശങ്ങളിലോ ജനസാന്ദ്രതയേറിയ പ്രദേശങ്ങളിലോ നഗരത്തിൻറെ പ്രാന്തപ്രദേശങ്ങളിലോ ആണ് കസബ പോലീസ് സ്റ്റേഷനുകൾ സ്ഥാപിക്കുന്നത്.
കേരളത്തിൽ മൂന്ന് കസബ പോലീസ് സ്റ്റേഷനുകളാണുള്ളത്.
എറണാകുളം നോർത്ത് പോലീസ് സ്റ്റേഷൻ, കോഴിക്കോട് ബീച്ച് പോലീസ് സ്റ്റേഷൻ, പാലക്കാട് പുതുശ്ശേരി പോലീസ് സ്റ്റേഷൻ എന്നിവയാണ് കേരളത്തിലെ കസബ പോലീസ് സ്റ്റേഷനുകൾ.
കസബ പൊലീസ് സ്റ്റേഷനുകൾ സാധാരണ ലോക്കൽ പോലീസ് സ്റ്റേഷനുകൾ തന്നെയാണ്.
റെയിൽവെ പോലീസ് സ്റ്റേഷൻ
കേരള സംസ്ഥാനത്തിനകത്ത് റെയിൽവേ പരിസരങ്ങൾ, ട്രെയിനുകൾ, റെയിൽവേ സ്റ്റേഷനുകൾ എന്നിവിടങ്ങളിൽ ക്രമസമാധാനപാലനത്തിന് ഉത്തരവാദികളായ കേരള പോലീസിന്റെ നിയമപാലക യൂണിറ്റുകളാണ് റെയിൽവേ പോലീസ് സ്റ്റേഷനുകൾ.
റെയിൽവേയുമായി ബന്ധപ്പെട്ട മോഷണം, കവർച്ച, യാത്രക്കാർക്കും റെയിൽവേ സ്വത്തുക്കൾക്കും എതിരായ മറ്റ് കുറ്റകൃത്യങ്ങൾ എന്നിവ തടയുന്നതിനും അന്വേഷിക്കുന്നതിനും റെയിൽവേ പോലീസ് സ്റ്റേഷനുകൾ ഉത്തരവാദികളാണ്.
ഓടുന്ന ട്രെയിനുകൾ ഉൾപ്പെടെയുള്ള റെയിൽവേയിലെയും റെയിൽവേ സ്റ്റേഷനുകളുടെയും ക്രമസമാധാന പരിപാലനം റെയിൽവേ പോലീസ് സ്റ്റേഷൻ്റേ ഉത്തരവാദിത്തം ആണ്.
കേരള റെയിൽവേ പോലീസ് യൂണിറ്റ് ൻ്റേ കീഴിലാണ് റെയിൽവേ പോലീസ് സ്റ്റേഷനുകൾ പ്രവർത്തിക്കുന്നത്.
സൂപ്രണ്ട് ഓഫ് പോലീസ് (റെയിൽവേസ്) ആണ് റെയ്ൽവേ പോലീസിന്റെ മേധാവി.
മറ്റു പ്രത്യേക പോലീസ് സ്റ്റേഷനുകൾ തീവ്രവാദ വിരുദ്ധ പോലീസ് സ്റ്റേഷൻ അഴിമതി വിരുദ്ധ പോലീസ് സ്റ്റേഷൻ കേരളത്തിലെ പോലീസ് സ്റ്റേഷനുകളും പ്രത്യേകതകളും കേരളത്തിലെ ആദ്യത്തെ തീരദേശ പോലീസ് സ്റ്റേഷൻ കൊല്ലം ജില്ലയിലെ നീണ്ടകര യിലാണ്.
കേരളത്തിലെ ആദ്യത്തെ ടൂറിസം പോലീസ് സ്റ്റേഷൻ എറണാംകുളം ജില്ലയിലെ മട്ടാഞ്ചേരിയിലാണ് .
കേരളത്തിലെ ആദ്യത്തെ ടെംപിൾ പോലീസ് സ്റ്റേഷൻ തൃശൂർ ജില്ലയിലെ ഗുരുവായൂർ ആണ്.
കേരളത്തിലെ ആദ്യത്തെ സൈബർ പോലീസ് സ്റ്റേഷൻ തിരുവന്തപുരത്തെ പട്ടത്താണ് .
കേരളത്തിലെ ആദ്യത്തെ സമ്പൂർണ കമ്പ്യൂട്ടർ വൽകൃത പോലീസ് സ്റ്റേഷൻ ആറ്റിങ്ങലിൽ (നഗരൂർ) ആണ്.
കേരളത്തിലെ ആദ്യത്തെ വനിതാ പോലീസ് സ്റ്റേഷൻ കോഴിക്കോട് ആണ്.
കേരളത്തിലെ ആദ്യത്തെ ISO അംഗീകാരം ലഭിച്ച പോലീസ് സ്റ്റേഷൻ കോഴിക്കോടാണ്.
കേരളത്തിലെ ഏറ്റവും വലിയ പോലീസ് സ്റ്റേഷൻ മുല്ലപ്പെരിയാർ ആണ്.
ഇന്ത്യയിലെ ആദ്യത്തെ വനിതാ പോലീസ് സ്റ്റേഷൻ കോഴിക്കോടാണ്.
ചിത്രശാല മാള പോലിസ് സ്റ്റേഷൻ അമേരിക്കയിലെ കാലിഫോർണിയയിലെ ഒരു പോലീസ് സ്റ്റേഷൻ മലപ്പുറം ജില്ലയിലെ പൊന്നാനി പോലീസ് സ്റ്റേഷൻ പശ്ചിമ ബംഗാളിലെ ഒരു പോലീസ് സ്റ്റേഷൻ തമിഴ്നാട്ടിലെ ഒരു പോലീസ് സ്റ്റേഷൻ കർണാടകയിലെ ഒരു പോലീസ് സ്റ്റേഷൻ.
ഒഡിഷയിലെ ഒരു പോലീസ് സ്റ്റേഷൻ.
തെലങ്കാനയിലെ ഹൈദരാബാദ്ലെ ഒരു പോലീസ് സ്റ്റേഷൻ.
ഡൽഹി യിലെ ഒരു പോലീസ് സ്റ്റേഷൻ.
തെലങ്കാനയിലെ ഒരു ട്രാഫിക് പോലീസ് സ്റ്റേഷൻ.
ഒഡീഷയിലെ ഒരു തീരദേശ പൊലീസ് സ്റ്റേഷൻ.
തമിഴ്നാട്ടിലെ ഒരു വനിതാ പൊലീസ് സ്റ്റേഷൻ.
പോള ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പച്ചരിയും അൽപം ചിരവിയ തേങ്ങയും ചോറും പ്രത്യേക അളവിൽ കുതിർത്തരച്ച മാവ് ഉപയോഗിച്ചാണ് പോള ഉണ്ടാക്കുന്നത്.
വടക്കൻ കേരളത്തിൽ പ്രത്യേകിച്ച് കാസർഗോഡ് - കണ്ണൂർ ഭാഗങ്ങളിലെ പ്രധാനപ്പെട്ട പ്രാതൽ വിഭവമാണ്.
കാണാൻ വളരെ നേർത്ത ദോശ പോലെയുണ്ടാകുമെങ്കിലും ചേരുവകൾ വ്യത്യസ്തമാണ്.
ചള്ളം, തള്ളാൻ  തുടങ്ങിയ  പേരും  ഇതിനുണ്ട്.
പോള പാർട്ടോ ഇംഗ്ലീഷ് വിലാസം https://ml.wikipedia.org/wiki/Paula_Pareto
വിരമിച്ച ഒരു അർജന്റീനക്കാരിയായ ജുഡോ അഭ്യാസിയും ഡോക്ടറും ആണ് പോള ബെല്ൻ പാർട്ടോ (ജനനം 16 ജനുവരി 1986).
2016 ലെ സമ്മർ ഒളിമ്പിക്സ് ഓഫ് ബ്രസീലിലെ റിയോ ഡി ജനീറോയിൽ നടന്ന അവസാന ചടങ്ങിൽ പതാക വഹിച്ചിരുന്നു.
2020 സമ്മർ ഒളിമ്പിക്സിൽ അവർ മത്സരിച്ചിരുന്നു.
അർജന്റീനയിലെ സാൻ ഫെർണാണ്ടോയിലാണ് "ലാ പെക്" (ചെറിയത്) എന്ന് വിളിപ്പേരുള്ള പോള ജനിച്ചത്.
അവർ മാതാപിതാക്കളോടൊപ്പം തലസ്ഥാന നഗരത്തിന് അടുത്തുള്ള ടൈഗ്രിൽ താമസിക്കുന്നു.
നാലാമത്തെ വയസ്സിൽ നീന്താൻ തുടങ്ങിയ അവർ ഒരു വർഷത്തിനു ശേഷം ജിംനാസ്റ്റിക്സിൽ ഏർപ്പെട്ടു.
അവർക്ക് 9 വയസ്സുള്ളപ്പോൾ ജൂഡോയിലേക്കുള്ള പ്രചോദനം ഉയർന്നു.
അവരുടെ ഇളയ സഹോദരൻ മാർക്കോ സ്‌കൂളിൽ നിന്ന് മർദ്ദനമേറ്റ് വീട്ടിലേക്ക് വന്നു.
അവരുടെ പിതാവ് ആൽഡോ ചെറുപ്പത്തിൽ ജൂഡോ പരിശീലിച്ചിരുന്നു.
അതിനാൽ മാർക്കോയെ ഒരു ജൂഡോ ക്ലബ്ബിലേക്ക് അയയ്ക്കാൻ അദ്ദേഹം തീരുമാനിച്ചു.
പോളയ്ക്ക് ജിജ്ഞാസയും പോകാനും ആഗ്രഹമുണ്ടായിരുന്നു.
അവരുടെ ആദ്യ ജൂഡോ ക്ലബ് ക്ലബ് സാൻ ഫെർണാണ്ടോ ആയിരുന്നു.
അവർ വളരെ വേഗം തന്റെ ആദ്യ ടൂർണമെന്റ് വിജയിച്ചു.
ജൂഡോ അഭ്യസിക്കുന്നത് തുടരാൻ തീരുമാനിച്ചപ്പോൾ അവർ വലിയ ക്ലബ് എസ്റ്റുഡിയന്റസ് ഡി ലാ പ്ലാറ്റയിലേക്ക് മാറി.
ആദ്യ വർഷം −44 kg വിഭാഗത്തിൽ മത്സരിച്ചെങ്കിലും പിന്നീട് −48 kg വിഭാഗത്തിലേക്ക് ഉയർന്നു.
അവർ ഒരു വലിയ ഫുട്ബോൾ ആരാധികയാണ് കൂടാതെ അവളുടെ സുഹൃത്തുക്കളോടൊപ്പം ഫുട്ബോൾ കളിക്കുകയും ചെയ്യുന്നു.
പ്രൊഫഷണൽ ഫുട്ബോൾ കളിക്കാൻ അവർ ആഗ്രഹിച്ച ഒരു കാലഘട്ടം അവരുടെ ജീവിതത്തിൽ ഉണ്ടായിരുന്നു.
എന്നാൽ പിന്നീട് അവരുടെ ജൂഡോ കരിയർ പിന്തുടരാനുള്ള ആശയം അവർ ഉപേക്ഷിച്ചു.
അവരുടെ പ്രിയപ്പെട്ട ക്ലബ്ബ് ബൊക്ക ജൂനിയേഴ്സും അവരുടെ ഹോം ക്ലബ്ബായ എസ്റ്റുഡിയന്റസ് ഡി ലാ പ്ലാറ്റയുമാണ്.
2008-ൽ ബെയ്ജിംഗിൽ നടന്ന സമ്മർ ഒളിമ്പിക്‌സിൽ താൻ അവിവാഹിതയാണെന്ന് ഒരു അഭിമുഖത്തിൽ പറഞ്ഞു, "നീ ജൂഡോയുമായി വിവാഹനിശ്ചയം കഴിഞ്ഞിരിക്കുന്നു" എന്ന് അമ്മ മിർത്ത അഭിപ്രായപ്പെട്ടു.
ലോക ടൂർണമെന്റുകളിൽ അവളെ പിന്തുണയ്ക്കുന്ന മാർക്കോ എന്ന് വിളിക്കപ്പെടുന്ന ഒരു ഇളയ സഹോദരനും ഒരു സൈക്കോളജിസ്റ്റായ എസ്റ്റെഫാനിയ എന്ന മൂത്ത സഹോദരിയും പോളയ്ക്കുണ്ട്
ബ്യൂണസ് അയേഴ്‌സ് യൂണിവേഴ്‌സിറ്റിയിൽ മെഡിസിൻ പഠിച്ച അവർ 2014 മാർച്ചിൽ ബിരുദം നേടി.
2010 നവംബറിൽ, അർജന്റീനയിലെ കഴിഞ്ഞ ദശകത്തിലെ ഏറ്റവും മികച്ച കായികതാരത്തിനുള്ള പ്ലാറ്റിനം കോണക്സ് അവാർഡ് പോളയ്ക്ക് ലഭിച്ചു.
2015 ഡിസംബറിൽ, ഈ വർഷത്തെ ഏറ്റവും മികച്ച കായികതാരത്തിനുള്ള ഗോൾഡ് ഒളിമ്പിയ അവാർഡ് അവരുടെ രാജ്യത്ത് നിന്ന് അവർക്ക് ലഭിച്ചു.
അവലംബം External links Paula Pareto എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലുവ പിഴവ് ഘടകം:External_links-ൽ 936 വരിയിൽ : bad argument #1 to 'ipairs' (table expected, got nil)
പോള പ്രെന്റിസ് ഇംഗ്ലീഷ് വിലാസം https://ml.wikipedia.org/wiki/Paula_Prentiss
പോള പ്രെന്റിസ് (ജനനം: മാർച്ച് 4, 1938) ഒരു അമേരിക്കൻ അഭിനേത്രിയാണ്.
വേർ ദ ബോയ്സ് ആർ , മാൻസ് ഫേവറിറ്റ് സ്പോർട്ട്?
, ദ സ്റ്റെപ്പ്ഫോർഡ് വൈവ്സ് , വാട്ട്സ് ന്യൂ പുസ്സിക്യാറ്റ് ?
, ഇൻ ഹാംസ് വേ , ദ ബ്ലാക്ക് മാർബിൾ , ദ പാരലൽ വ്യൂ എന്നീ സിനിമകളിലൂടെയും ഹി ഷി എന്ന ടെലിവിഷൻ പരമ്പരയിലൂടെയുമാണ് കൂടുതലായി അറിയപ്പെടുന്നത്.
ടെക്സസിലെ സാൻ അന്റോണിയോ എന്ന സ്ഥലത്ത് പൌളീൻ (മുമ്പ്, ഗാർനെർ), സിസിലിയൻ വംശപരമ്പരയിൽപ്പെട്ടയാളും സാൻ അന്റോണിയോസ് യൂണിവേഴ്സിറ്റി ഓഫ് ദ ഇൻകാർണേറ്റ് വേൾ‍ഡിലെ ഒരു സാമൂഹ്യശാസ്ത്ര പ്രൊഫസറായിരുന്ന തോമസ് ജെ. റാഗുസ എന്നിവരുടെ മകളായി പോള പ്രെന്റിസ് ജനിച്ചു.
ഹൈസ്കൂളിലെത്തുന്നതിനു മുമ്പുതന്നെ പോളയ്ക്ക് 5 അടി 10 ഇഞ്ച് (1.78 മീറ്റർ) ഉയരമുണ്ടായിരുന്നതിനാൽ അവർ എല്ലായ്പ്പോഴും ക്ലാസ്സിലെ ഏറ്റവും ഉയരമുള്ള കുട്ടിയായിരുന്നു.
ടെക്സാസിലെ ഹ്യൂസ്റ്റണിലുള്ള ലാമർ ഹൈ സ്കൂളിൽ പഠനത്തിനു ചേർന്നു.
1958-ൽ നോർത്ത് വെസ്റ്റേൺ യൂണിവേഴ്സിറ്റിയിൽ നാടക പഠന സമയത്ത് അവൾ ഭാവി ഭർത്താവായിരുന്ന റിച്ചാർഡ് ബെഞ്ചമിനെ കണ്ടുമുട്ടി.
പോളയുടെ ലോകപരിജ്ഞാനവും ഉയരവും അദ്ദേഹത്തെ ആകർഷിക്കുകയുണ്ടായി.
നോർത്ത് വെസ്റ്റേൺ യൂണിവേഴ്സിറ്റിയിൽ പഠനം നടത്തിക്കൊണ്ടിരിക്കെ മെട്രോ-ഗോൾഡ്‍വിൻ-മേയർ കമ്പനിയുടെ ശ്രദ്ധ പിടിച്ചുപറ്റുകയും സിനിമയിലേയ്ക്കുള്ള ഉടമ്പടി വാഗ്ദാനം ചെയ്യപ്പെടുകയും ചെയ്തു.
അഭിനയരംഗം സിനിമകൾ വർഷം പേര് കഥാപാത്രം കുറിപ്പുകൾ 1960 വെയർ ദ ബോയ്സ് ആർ ടഗ്ഗിൾ കാർപൻറർ Laurel Award for Best Female Comedy Performance Nominated— Top Female New Personality 1961 ദ ഹണിമൂൺ മഷീൻ പാം ഡൺസ്റ്റാൻ 1961 ബാച്ച്‍ലേർസ് ഇൻ പാരഡൈസ് ലിൻഡ ഡിലാവേൻ 1962 ദ ഹൊറിസോണ്ടൽ ലഫ്റ്റനന്റ് Lt. മോളി ബ്ലൂ 1963 ഫോളോ ദ ബോയ്സ് ടോണി ഡെൻഹാം 1964 മാൻസ് ഫേവറിറ്റ് സ്പോർസ്?
Abigail Page 1964 ദ വേൾഡ് ഓഫ് ഹെൻറി ഓറിയന്റ് സ്റ്റെല്ല ഡൺവർത്തി 1964 ലുക്കിംഗ് ഫോർ ലവ് പോള പ്രെന്റിസ് 1965 ഇൻ ഹാംസ് വേ ബെവെർലി മക്കോണൽ 1965 വാട്ട്സ് ന്യൂ പുസ്സിക്യാറ്റ്?
ലിസ് ബീൻ 1970 ക്യാച്ച്-22 നഴ്സ് ഡക്കെറ്റ് 1970 മൂവ് ഡോളി ജെഫ് 1971 ബോൺ ടു വിൻ വെറോണിക്ക 1972 ലാസ്റ്റ് ഓഫ് ദ റെഡ് ഹോട്ട് ലവേർസ് ബോബി മിഷേലെ 1974 ക്രേസി ജോ ആനി 1974 ദ പാരലാക്സ് വ്യൂ ലീ കാർട്ടർ 1975 ദ സ്റ്റെപ്‍ഫോർഡ് വൈവ്സ് ബോബി മാർക്കോവെ 1980 ദ ബ്ലാക്ക് മാർബിൾ Sgt. നടാലി സിമ്മർമാൻ 1981 സാറ്റർഡേ ദ 14th മേരി 1981 ബഡ്ഡി ബഡ്ഡി സെലിയ ക്ലൂനി 2007 ഹാർഡ് ഫോർ സ്വീറ്റ് ചെറി 2016 ഐ ആം ദ പ്രെറ്റി തിംഗ് ദാറ്റ് ലിവിസ് ഇൻദ ഹൌസ് ഐറിസ് ബ്ലം ടെലിവിഷൻ വർഷം പേര് കഥാപാത്രം കുറിപ്പുകൾ 1967–68 ഹി ഷി പൌള ഹോളിസ്റ്റർ Main role
Nominated— Primetime Emmy Award for Outstanding Lead Actress in a Comedy Series 1972 ദ കപ്പിൾ ടേക്സ് എ വൈഫ് ബാർബറ ഹാമിൽറ്റൺ ടി.വി. സിനിമ.
1977 നോ റൂം ടു റൺ ടെറി മക്കെന്ന ടി.വി. സിനിമ.
1977 ഹാവിംഗ് ബേബീസ് II ട്രിഷ് കാൻഫീൽഡ് ടി.വി. സിനിമ.
1979 ഫ്രണ്ട്ഷിപ്പ്സ്, സീക്രട്ട്സ് ആന്റ് ലൈസ് സാൻഡി ടി.വി. സിനിമ.
1980 ടോപ് ഓഫ് ദ ഹിൽ നോർമ എൽസ്‍വർത്ത് കല്ലി ടി.വി. സിനിമ.
1981 മി. ആന്റ് മിസിസ്.
ഡ്രാക്കുള സോണിയ ഡ്രാക്കുള ടി.വി. സിനിമ.
1983 പാക്കിംഗ് ഇറ്റി ഇൻ ഡയാനെ വെബ്ബർ ടി.വി. സിനിമ.
1983 M.A.D.D.: Mothers Against Drunk Drivers ലിന്നി വിലി ടി.വി. സിനിമ.
1992 മർഡർ, ഷീ റോട്ട് ലിയോനോറ ഹോൾട്ട് "Incident in Lot 7" 1995 ബർക്സ് ലാ കാർല മാർട്ടിനെറ്റ് "Who Killed the Hollywood Headshrinker?"
അവലംബം ↑ Paula Prentiss- Biography , Yahoo! ↑ ↑ ↑ ↑ ↑ ↑
ഭാരത് ഛെത്രി ഇംഗ്ലീഷ് വിലാസം https://ml.wikipedia.org/wiki/Bharat_Chettri
ഭാരത് ഛെത്രി (1982 ൽ പശ്ചിമ ബംഗാളിലെ കാലിമ്പോങിൽ ജനനം) ഒരു ഇന്ത്യൻ ഹോക്കി കളിക്കാരനാണ്.
കാലിമ്പോങിലെ ഇന്ത്യൻ ഗൂർഖ സമുദായത്തിൽ പെട്ടയാളാണ് അദ്ദേഹം.
ഇന്ത്യൻ ഹോക്കി ടീമിന്റെ ഗോൾ കീപ്പറാണ് ഛെത്രി.
1998- ൽ ബാംഗ്ലൂരിൽ സ്പോർട്സ് അതോറിറ്റി ഓഫ് ഇൻഡ്യയുടെ സെന്റർ ഓഫ് എക്സലൻസ്സിൽ ചേർന്ന സൽമിയുടെ ഹോളിവുഡ് പ്രൊഫഷണൽ ജീവിതം ആരംഭിച്ചു.
ബംഗ്ലാദേശിലെ ധാക്കയിലെ പ്രധാനമന്ത്രിയുടെ ഗോൾഡ് കപ്പ് ടൂർണമെന്റിൽ 2001- ൽ അദ്ദേഹം അന്താരാഷ്ട്ര ഹോക്കിയിൽ അരങ്ങേറ്റം കുറിച്ചു.
മലേഷ്യയിലെ 2012 സുൽത്താൻ അസ്ലാൻ ഷാ കപ്പിൽ 18 അംഗ ഇന്ത്യൻ ടീമിന്റെ ക്യാപ്റ്റനായിരുന്നു അദ്ദേഹം.
ഇതിൽ വെങ്കല മെഡൽ നേടിയിരുന്നു.
ലണ്ടനിലെ 2012 ഒളിമ്പിക് ഗെയിംസിൽ 16 അംഗ ഇന്ത്യൻ ഹോക്കി ടീമിനെ നയിച്ചത് ഛെത്രി ആയിരുന്നു
ഒളിമ്പിക്സിൽ മോശം പ്രകടനത്തിന് ശേഷം ഛെത്രി, സന്ദീപ് സിംഗ്, ശിവേന്ദ്ര സിംഗ് എന്നിവരെ ഒഴിവാക്കി.
ഹോക്കി ഇന്ത്യ ലീഗിന്റെ ആദ്യ എഡിഷന്റെ ലേലത്തിൽ, 19,000 ഡോളറിന് പഞ്ചാബ് വാരിയേഴ്സ് ഛെത്രിയെ വാങ്ങി.
അടിസ്ഥാന തുക 18,500 ഡോളറായിരുന്നു.
ആദ്യ റൗണ്ടിൽ വിൽക്കാതിരുന്നെങ്കിലും രണ്ടാം റൗണ്ടിലെ ലേലത്തിൽ വാങ്ങിയിരുന്നു.
അവലംബം ബാഹ്യ ലിങ്കുകൾ Bharat Chettri's interview on ESPN-Star Sports Short Biography of Bharat Chettri
ഭാരത് ഇലക്ട്രോണിക്സ് ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Bharat_Electronics_Limited
പ്രതിരോധ മേഖലയിലേയ്ക്ക് ആവിശ്യമായ അഡ്വാൻസ്ഡ് ഇലക്ട്രോണിക്ക് ഉപകരണങ്ങളുടെ നിർമ്മാതാക്കളാണ് ബിഇഎൽ എന്ന ചുരുക്ക പേരിൽ അറിയപ്പെടുന്ന ഭാരത് ഇലക്ട്രോണിക്സ് ലിമിറ്റഡ് .
പ്രതിരോധ മന്ത്രാലയത്തിന്റെ കീഴിലാണ് നവരത്ന പദവിയുള്ള ഈ പൊതുമേഖലാ സ്ഥാപനം പ്രവർത്തിയ്ക്കുന്നത്.
ഉൽപ്പന്നങ്ങൾ BEL വെപ്പൺ ലൊക്കേറ്റിംഗ് റഡാറിന്റെ സ്കേയിൽ മോഡൽ BEL ബാറ്റിൽ ഫീൽഡ് നിരീക്ഷണ റഡാർ (BFSR-SR)
താഴെ പറയുന്ന മേഖലകളിൽ BEL ധാരാളം ഉൽപ്പന്നങ്ങൾ രൂപകൽപ്പന ചെയ്ത് നിർമ്മിയ്ക്കുന്നു.
ഇലക്ട്രോണിക് വോട്ടിംഗ് മെഷീൻ വോട്ടർ വെരിഫയബിൾ പേപ്പർ ഓഡിറ്റ് ട്രയൽ ട്രാഫിക് സിഗ്നലുകൾ റഡാറുകൾ BEL ലൊക്കേഷൻ വെപ്പൺ റഡാർ BEL ബാറ്റിൽ ഫീൽഡ് നിരീക്ഷണ റഡാർ ഇന്ത്യൻ ഡോപ്ലർ റഡാർ സംയുക്ത ഇലക്ട്രോണിക് വാർഫെയർ സിസ്റ്റം സെൻട്രൽ അക്വിസിഷൻ റഡാർ (3D-CAR) റിപ്പോർട്ടർ റഡാർ ടെലികോം ശബ്ദ കാഴ്ച, പ്രക്ഷേപണം ഒപ്റ്റോ-ഇലക്ട്രോണിക്സ് വിവര സാങ്കേതിക വിദ്യ സെമികണ്ടക്ടറുകൾ മിസൈലുകൾ ആകാശ് (മിസ്സൈൽ) സോണാർ കമ്പോസിറ്റ് കമ്മ്യൂണിക്കേഷൻ സിസ്റ്റം (CCS) ഫയർ-കൺട്രോൾ സിസ്റ്റം ഇലക്ട്രോണിക് യുദ്ധ സംവിധാനം ഇലക്ട്രോണിക് വാർഫെയർ സിസ്റ്റം F-INSAS ട്രെയിലറുകൾ ടാങ്ക് ഇലക്ട്രോണിക്സ് അർജ്ജുൻ എം ബി റ്റിന്റെ സംയോജിത ഡേ സൈറ്റ്.
പ്രതിരോധ ആശയവിനിമയങ്ങൾ ഇന്ത്യൻ നാവികസേനയുടെ P-8I-ന്റ ഡാറ്റാ ലിങ്ക് II ആശയവിനിമയ സംവിധാനം ഇന്ത്യൻ നാവികസേനയുടെ കോംപാറ്റ് മാനേജ്മെന്റ് സിസ്റ്റം സോളാർ സംവിധാനങ്ങൾ നാവിക സംവിധാനങ്ങൾ എയർ ഫോഴ്സിന്റെ C4I സംവിധാനം സാമൂഹ്യ-സാമ്പത്തിക ജാതി സെൻസസ് 2011 ൽ ഉപയോഗിച്ച വില കുറഞ്ഞ ടാബ്ലറ്റ് പിസി.
നാഷണൽ പോപ്പുലേഷൻ രജിസ്റ്ററിനായിയുള്ള ബയോമെട്രിക്സ് ക്യാപ്ചർ സംവിധാനം ആഭ്യന്തര മന്ത്രാലയത്തിനുള്ള എൻക്രിപ്റ്ററുകൾ IFF (സുഹൃത്ത് അല്ലെങ്കിൽ ശത്രുവിനെ തിരിച്ചറിയുക) ദ്വിതീയ റഡാർ ഒന്നിലധികം ആവൃത്തിയിലുള്ള ബാൻഡുകളുള്ള SDR, IP റേഡിയോ എന്നിവ ലൊക്കേഷനുകൾ
ഇന്ത്യയിലെ താഴെ പറയുന്ന നഗരങ്ങളിൽ ഭാരത് ഇലക്ട്രോണിക്സ് ലിമിറ്റഡിന്റെ യൂണീറ്റുകളുണ്ട് നിർമ്മാണ യൂണിറ്റുകൾ ബാംഗ്ലൂർ (കോർപ്പറേറ്റ് ആസ്ഥാനവും ഫാക്ടറിയും), കർണാടക ചെന്നൈ , തമിഴ്നാട് പഞ്ച്കുല ( ഹരിയാന ) കോട്ദ്വാര , ( ഉത്തരാഖണ്ഡ് ) ഗാസിയാബാദ് , ( ഉത്തർപ്രദേശ് ) പൂനെ , മഹാരാഷ്ട്ര ഹൈദരാബാദ് , തെലങ്കാന നവി മുംബൈ മാച്ചിലിപട്ടണം , ആന്ധ്രാപ്രദേശ് വിദേശ ഓഫീസുകൾ ന്യൂ യോർക്ക് നഗരം സിംഗപ്പൂർ ഹാനോയി , വിയറ്റ്നാം മേഖലാ ഓഫീസുകൾ ന്യൂ ഡെൽഹി മുംബൈ കൽക്കത്ത വിശാഗ് ഉടമസ്ഥാവകാശം
കേന്ദ്രസർക്കാർ (66%), മ്യൂച്വൽ ഫണ്ടുകൾ, യുടിഐ (14%), വിദേശസ്ഥാപന നിക്ഷേപകർ (6%), വ്യക്തിഗത നിക്ഷേപകർ (5%), ഇൻഷുറൻസ് കമ്പനികൾ (4%) എന്നിവരാണ് ഭാരത് ഇലക്ട്രോണിക്സ് ലിമിറ്റഡിന്റെ ഓഹരി ഉടമകൾ.
ഭാരത് ഇൻറർഫേസ് ഫോർ മണി
ഭാരത് ഇൻറർഫേസ് ഫോർ മണി അഥവാ ഭീം യൂണിഫൈഡ് പെയ്മെന്റ്സ് ഇന്റർഫേസ് (യുപിഐ) സാങ്കേതികവിദ്യ അടിസ്ഥാനമാക്കി, നാഷണൽ പേയ്മെന്റ്സ് കോർപ്പറേഷൻ ഓഫ് ഇന്ത്യ (എൻപിസിഐ) വികസിപ്പിച്ചെടുത്ത, ഒരു മൊബൈൽ ആപ്ലിക്കേഷൻ ആണ്.
2016 ഡിസംബർ 30 ന് ന്യൂ ഡൽഹിയിലെ താൽക്കത്തോറ സ്റ്റേഡിയത്തിൽ വച്ചു നടന്ന ഡിജി ധൻ മേളയിൽ പ്രധാനമന്ത്രി നരേന്ദ്ര മോദിയാണ് ഇത് അവതരിപ്പിച്ചത്.
ഡോ. ബാബസാഹിബ് അംബേദ്കർ പേര് നൽകിയ ഈ ആപ്പ് ബാങ്കുകൾ മുഖേന ഇ-പേയ്മെന്റ് നടത്തുന്നത്തിനു ഉപകരിക്കുന്നു.
2016 ലെ ഇന്ത്യൻ ബാങ്ക് നോട്ട് നിരോധനത്തോടനുബന്ധിച്ച് ക്യാഷ്‌ലെസ് ഇടപാടുകൾ പ്രോത്സാഹിപ്പിക്കുന്നതിനാണ് ഇത് പുറത്തിറക്കിയത്.
ഇമ്മീഡിയറ്റ് പേയ്‌മെന്റ് സർവീസ് (ഐ.എം.പി.എസ്) സംവിധാനത്തിന്റെ അതേ അടിസ്ഥാന സൗകര്യങ്ങൾ ഉപയോഗിക്കുന്നതിനാൽ ഈ സേവനം ലഭ്യമായ എല്ലാ ബാങ്കുകളെയും ഭീം ആപ്പ് പിന്തുണക്കും.
വിവിധ ബാങ്ക് അക്കൗണ്ടുകൾ തമ്മിൽ ഉടനടി പണം കൈമാറാൻ കഴിയുന്ന ഈ ആപ്ലിക്കേഷൻ എല്ലാ മൊബൈൽ ഉപകരണങ്ങളിലും ഉപയോഗിക്കാം.
യുപിഐ പേയ്മെന്റ് മേൽവിലാസം ഉള്ളതോ ഇല്ലാത്തതോ ആയ അക്കൗണ്ടുകളിലേക്ക് പണം കൈമാറ്റം ചെയ്യുവാൻ ഭീം ആപ്പ് വഴി സാധിക്കും.
അക്കൗണ്ട് നമ്പർ, ഐ.എഫ്.എസ്.സി വിവരങ്ങൾ അടങ്ങിയ ക്യു.ആർ. കോഡ് സ്കാൻ ചെയ്‌തോ അല്ലെങ്കിൽ എം.എം.ഐ.ഡി ഉപയോഗിച്ചോ ആണ് ഈ കൈമാറ്റം നടക്കുക.
പണം ശേഖരിച്ച് വയ്ക്കുന്ന പേറ്റിഎം , മോബിക്വിക് , എംപേസ, എയർറ്റെൽ മണി തുടങ്ങിയ മൊബൈൽ വാലറ്റുകളിൽ നിന്നു വ്യത്യസ്തമായി ഭീം ആപ്ലിക്കേഷൻ വ്യത്യസ്ത ബാങ്ക് അക്കൗണ്ടുകൾക്കിടയിൽ പണം കൈമാറ്റം ചെയ്യുന്ന ഒരു സംവിധാനം മാത്രമാണ്.
ഇത് മുഖേന നടക്കുന്ന ഇടപാടുകൾ ഏതാണ്ട് ഉടനടി ആയിരിക്കും, വാരാന്ത്യങ്ങളും ബാങ്ക് അവധി ദിനങ്ങളും ഉൾപ്പെടെ ഇരുപത്തിനാല് മണിക്കൂറും ഈ സേവനം ലഭ്യമാണ്.
ഭീം ആപ്പ് ഉപയോക്താക്കളെ അവരുടെ ബാങ്ക് അക്കൗണ്ടുകളിലെ നിലവിലെ ബാലൻസ് പരിശോധിക്കാനും കൂടാതെ ഇടപാടുകൾ നടത്തുന്നതിന് വിവിധ അക്കൗണ്ടുകൾ  ഉപയോഗിക്കാനും അനുവദിക്കുന്നു, എന്നിരുന്നാലും ഒരു സമയത്ത് ഒരു അക്കൗണ്ട് മാത്രമേ സജീവമാകാൻ കഴിയൂ.
ഉപയോക്താക്കൾക്ക് ഒരു നിശ്ചിത തുകയ്ക്കായി അവരുടെ സ്വന്തം ക്യു.ആർ. കോഡ് സൃഷ്ടിക്കാൻ സാധിക്കും, അത് വാണിജ്യ ഇടപാടുകൾക്ക് വളരെ സഹായകരമാണ്.
ഉപയോക്താക്കൾക്ക് ഒന്നിലധികം പേയ്മെന്റ് വിലാസങ്ങൾ  സൃഷിക്കാവുന്നതാണ്.
ഇടപാട് പരിധിയും ഫീസും
₹1 മുതൽ ₹1 ലക്ഷം വരെയുള്ള ഇടപാടുകൾക്ക് യാതൊരു വിധ കൈമാറ്റ ഫീസും നിലവിലില്ല.
ലഭ്യമായ ഭാഷകൾ
ഭീം ആപ്ലിക്കേഷൻ നിലവിൽ ഇംഗ്ലീഷ്, ഹിന്ദി , ബംഗാളി , തമിഴ് , തെലുങ്ക് , കന്നഡ , മലയാളം , ഒഡിയ , ഗുജറാത്തി , മറാത്തി , പഞ്ചാബി , ആസാമീസ് , ഉർദു എന്നിങ്ങനെ പതിമൂന്ന് ഭാഷകളിൽ ലഭ്യമാണ്.
സമീപഭാവിയിൽ ഇന്ത്യയിലെ ഇരുപത്തിരണ്ടു ഔദ്യോഗിക ഭാഷകളിലും ലഭ്യമാകുമെന്ന് കരുതപ്പെടുന്നു.
ഭീം ആപ്പ് 125 ലക്ഷം ഇന്ത്യക്കാർ  ഉപയോഗിക്കുന്നു എന്ന് 2017 ലെ കേന്ദ്ര ബജറ്റ് അവതരണവേളയിൽ കേന്ദ്ര ധനകാര്യ മന്ത്രി അരുൺ ജെയ്റ്റ്‌ലി വെളിപ്പെടുത്തി.
ഇതിന്റെ ഉപയോഗം പ്രോത്സാഹിപ്പിക്കുന്നതിന്‌ രണ്ടു പുതിയ സ്കീം സ്കീമുകൾ സർക്കാർ തുടങ്ങുമെന്ന് അദ്ദേഹം പറഞ്ഞു.
ഒന്ന് വ്യക്തികൾക്കുള്ള റഫറൽ പേയ്മെന്റ് ആയിരിക്കും, മറ്റൊന്ന് ഭീം ആപ്ലിക്കേഷനിൽ നിന്നും പേയ്മെൻറ് സ്വീകരിക്കുന്ന വ്യാപാരികൾക്കുള്ള കാഷ്ബാക്ക് ആയിരിക്കും.
അവലംബം ബാഹ്യ കണ്ണികൾ ഔദ്യോഗിക വെബ്സൈറ്റ് NPCI portal Archived 2019-01-29 at the Wayback Machine .
ഭാരത് ഓപ്പറേറ്റിങ് സിസ്റ്റം സൊലൂഷൻസ് ഇംഗ്ലീഷ് വിലാസം https://ml.wikipedia.org/wiki/BOSS_Linux
ബോസ്സ് എന്നത് ഭാരത് ഓപ്പറേറ്റിങ് സിസ്റ്റം സൊലൂഷൻസ് (Bharat Operating System Solutions) എന്ന പേരിന്റെ ചുരുക്കമാണ്.
ഡെബിയനിൽ നിന്ന് ഉരുത്തിരിഞ്ഞ ഒരു ഇന്ത്യൻ ലിനക്സ് വിതരണമാണ്.
ബോസ് ലിനക്സ്(BOSS Linux) ഔദ്യോഗികമായി നാല് പതിപ്പുകളിലാണ് പുറത്തിറക്കുന്നത്: ബോസ് ഡെസ്ക്ടോപ്പ് (വ്യക്തിഗത ഉപയോഗത്തിനും വീട്ടാവശ്യത്തിനും ഓഫീസുകൾക്കും വേണ്ടിയുള്ളതാണ്), എഡ്യുബോസ്(EduBOSS) (സ്കൂളുകൾക്കും വിദ്യാഭ്യാസ സമൂഹത്തിനും വേണ്ടിയുള്ളത്), ബോസ് അഡ്വാൻസ്ഡ് സെർവർ, ബോസ് മൂൾ(BOSS MOOL) എന്നിവ ഉൾപ്പെടുന്നു.
ഏറ്റവും പുതിയ സ്ഥിരതയുള്ള പതിപ്പ് 9.0 ("ഉർജ")ആണ്.
ഇത് ലിനക്സ് കെർണൽ ആണ് ഉപയോഗിക്കുന്നത് എന്നാൽ ഓപ്പറേറ്റിങ്ങ് സിസ്റ്റത്തിന്റെ പല അടിസ്ഥാന ഉപകരണങ്ങളും ഗ്നു പ്രോജക്റ്റിൽ നിന്നുള്ളതാണ് അതിനൽ ഗ്നു/ലിനക്സ് എന്നു വിളിക്കാം.
ഡെബ്യൻ ലിനക്സിൽ ഏകദേശം 25000 പാക്കേജുകൾ അടങ്ങിയിരിക്കുന്നു .
ഡെബിയനെ ആധാരമാക്കി നിർമിച്ചതിനാൽ ബോസ്സ് ലിനക്സിലും ഏകദേശം ഇത്രയും തന്നെ പാക്കേജുകൾ ഉൾക്കൊള്ളുന്നു.
ഇന്ത്യയിലുടനീളമുള്ള സ്വതന്ത്രവും ഓപ്പൺ സോഴ്‌സ് സോഫ്‌റ്റ്‌വെയറിന്റെ ഉപയോഗം മെച്ചപ്പെടുത്തുന്നതിനും പ്രയോജനം നേടുന്നതിനുമായി സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ് (സി-ഡാക്) വികസിപ്പിച്ചെടുത്തതാണ്.
ബോസ് ലിനക്സ് നാഷണൽ റിസോഴ്‌സ് സെന്റർ ഫോർ ഫ്രീ ആൻഡ് ഓപ്പൺ സോഴ്‌സ് സോഫ്റ്റ്‌വെയറിന്റെ (NRC-FOSS) ഒരു പ്രധാന ഡെലിവറി ആണ്.
ഇന്ത്യൻ ഭാഷാ പിന്തുണയും മറ്റ് സോഫ്‌റ്റ്‌വെയറുകളും സംയോജിപ്പിച്ച് മെച്ചപ്പെടുത്തിയ ഡെസ്‌ക്‌ടോപ്പ് പരിസ്ഥിതി ഇതിന് ഉണ്ട്.
ലഭ്യമാകുന്ന ഭാഷകൾ‌
ബോസ്സ് ലിനക്സ് താഴെപറയുന്ന പതിനെട്ട് ഭാഷകളിൽ ലഭ്യമാകും.
ആസ്സാമീസ് ബംഗാളി ബോഡോ ഗുജറാത്തി ഹിന്ദി കന്നഡ കാശ്മീരി കൊങ്കണി മൈഥിലി മലയാളം മണിപ്പൂരി മറാത്തി ഒറിയ പഞ്ചാബി സംസ്കൃതം തമിഴ് തെലുങ്ക് ഉറുദു അവലംബം ↑ http://www.cdac.in/html/press/3q08/prs_rl179.aspx ↑ http://www.debian.org/ ↑ http://www.debian.org/ പുറത്തേക്കുള്ള കണ്ണികൾ കവാടം: സ്വതന്ത്ര സോഫ്റ്റ്‌വെയർ ഔദ്യോഗിക വെബ് താൾ‌ ബ്ലോഗ്
ഭാരത് ജോഡോ യാത്ര
"ഒരുമിക്കുന്ന ചുവടുകൾ ഒന്നാകുന്ന രാജ്യം" എന്ന മുദ്രാവാക്യം ഉയർത്തി കോൺഗ്രസിന്റെ നേതൃത്വത്തിൽ മുൻ എ.ഐ.സി.സി പ്രസിഡന്റ്  രാഹുൽ ഗാന്ധി ജാഥ ക്യാപ്റ്റനായി നയിക്കുന്ന പദ യാത്രയാണ് ഭാരത് ജോഡോ യാത്ര.
(Bharat Jodo Yathra - ഭാരതത്തെ ഒന്നിപ്പിക്കുന്ന യാത്ര).
യാത്രയുടെ ലക്ഷ്യം
യാത്രയുടെ പ്രഥമ ലക്ഷ്യമായി പറയുന്നത്, ഇന്ത്യയെ ഒന്നിപ്പിക്കുക, എല്ലാവരും യോജിച്ചു രാജ്യത്തെ ശക്തിപ്പെടുത്തുക.
The aim of this Yatra is to Unite for India; to come together and strengthen our nation.
വിലക്കയറ്റം, തൊഴിലില്ലായ്മ, വർധിച്ച് വരുന്ന സാമൂഹ്യ പ്രശ്നങ്ങൾ, ജനാധിപത്യ ധ്വംസനം തുടങ്ങിയ വിഷയങ്ങൾ ചർച്ച ചെയ്ത് ജനങ്ങളിൽ എത്തിക്കുക എന്നതും യാത്രയുടെ ലക്ഷ്യമാണ്.
കോൺഗ്രസ്സിൻെറ ശക്തികേന്ദ്രങ്ങളെ കൂടുതൽ ഒന്നിപ്പിച്ച് നിർത്തുകയെന്നാണ് യാത്ര ലക്ഷ്യമിടുന്നത്.
2024 ലെ പൊതുതിരഞ്ഞെടുപ്പിന് പാർട്ടിയെ സജ്ജമാക്കുക എന്നതും ലക്ഷ്യങ്ങളിൽ ഉൾപ്പെടുന്നു.
യാത്രയുടെ വഴികൾ